《京都》诸赋,苏、张纵横六国、侈陈形势之遗也。《上林》、《羽猎》,安陵之从田、龙阳之同钓也。《客难》、《解嘲》,屈原之《渔父》、《卜居》,庄周之《惠施》、《问难》也。韩非《储说》,比事征偶,《连珠》之所肇也;而或以为始于傅毅之徒,非其质矣。孟子问齐王之大欲,历举轻暖肥甘、声音采色,《七林》之所启也;而或以为创之枚乘,忘其祖矣。邹阳辨谤于梁王,江淹陈辞于建平,苏案之自解忠信而获罪也。《过秦》、《王命》、《六代》、《辨亡》诸论,抑扬往复,诗人讽谕之旨,孟、荀所以称述先王而儆时君也。”(《文史通义·诗教·上》)这段话把诸子百家对后世文学的影响,特别是文章的渊源流变关系,讲得十分清楚了。